cyanic-selkie/wikianc huggingface dataset:
హమీద్ దల్వాయ్
రాజకీయ జీవితం
తన అభిప్రాయాలు, సేవ కోసం ఒక వేదికను రూపొందించడానికి అతను 1970 మార్చి 22 న పూణేలో ముస్లిం సత్యశోధక్ మండల్ (ముస్లిం ట్రూత్ సీకింగ్ సొసైటీ) ను స్థాపించాడు. ఈ సొసైటీ మాధ్యమం ద్వారా ముస్లిం సమాజంలో ముఖ్యంగా మహిళల పట్ల చెడు పద్ధతులను సంస్కరించడానికి హమీద్ కృషి చేశాడు. బాధితులైన చాలా మంది ముస్లిం మహిళలకు న్యాయం జరగడానికి అతను సహాయం చేశాడు. ముస్లింలను వారి మాతృభాష అయిన ఉర్దూ కంటే రాష్ట్ర భాషలో విద్యను పొందడంలో ప్రోత్సహించాలని అతను ప్రచారం చేశారు. భారతీయ ముస్లిం సమాజంలో దత్తత ఆమోదయోగ్యమైన అభ్యాసంగా మార్చడానికి కూడా ప్రయత్నించాడు.
శివుని వేయి నామములు- 1-100
శ్లోకం 8
ఘోరతపాః = భయంకరమైన తపస్సు చేసినవాడు,
హమీద్ దల్వాయ్
రాజకీయ జీవితం
అతను ముస్లిం సెక్యులర్ సొసైటీని కూడా స్థాపించాడు. మెరుగైన సామాజిక పద్ధతుల కోసం ప్రచారం చేయడానికి అనేక బహిరంగ సమావేశాలు, సమావేశాలను నిర్వహించాడు. అతను గొప్ప మరాఠీ సాహిత్యవేత్త కూడా. అతను ఇందాన్ (ఇంధనం) అనే నవల,  లాట్ (వేవ్)  చిన్న కథల సంకలనం రాసాడు. లాట్ అనే సంకలనంలో అతను సెక్యులర్ ఇండియాలో ముస్లిం రాజకీయాలు - ఆలోచనను రేకెత్తించే విధంగా రాసాడు. అతను తన రచనా మాధ్యమాన్ని సామాజిక సంస్కరణ కోసం ఉపయోగించాడు.
శివుని వేయి నామములు- 1-100
శ్లోకం 8
అదీనః = ప్రాధేయపడు స్వభావము లేనివాడు,
హమీద్ దల్వాయ్
రాజకీయ జీవితం
తన సామాజిక పనిలో అపూర్వమైన సంఘటన ముస్లిం మహిళలు వారి హక్కుల కోసం  పోరాడటానికి మంత్రాలయ (దక్షిణ ముంబైలోని మహారాష్ట్ర యొక్క పరిపాలనా ప్రధాన కార్యాలయం, 1955 లో నిర్మించబడింది) వరకు కవాతు చేసారు. దీనిని అతను నాయకత్వం వహించాడు.
శివుని వేయి నామములు- 1-100
శ్లోకం 8
దీన సాధకః = బాధలలో ఉన్నవారిని రక్షించువాడు.
హమీద్ దల్వాయ్
రాజకీయ జీవితం
అతను 1977 మే 3న తన 44వ యేట మూత్ర పిండాల వ్యాధితో మరణించాడు.
మూలాలు
వర్గం:మరాఠీ రచయితలు వర్గం:సంఘసంస్కర్తలు వర్గం:మహారాష్ట్ర వ్యక్తులు వర్గం:1932 జననాలు వర్గం:1977 మరణాలు
శివుని వేయి నామములు- 1-100
శ్లోకం 9
సంవత్సర కరః = సంవత్సర కాలమును సృష్టించినవాడు,
మంత్రః = మంత్ర స్వరూపము తానే అయినవాడు,
ప్రమాణం = ప్రమాణ స్వరూపుడు,
పరమంతపః = మహా ఉత్కృష్టమైన తపస్సు తానే అయినవాడు,
యోగీ = యోగనిష్ఠ యందున్నవాడు,
యోజ్యః = సంయోజనము చేయుటకు తగినవాడు,
మహాబీజః = గొప్ప ఉత్పత్తి కారకమైనవాడు,
మహారేతః = గొప్ప వీర్యము కలవాడు,
మహాబలః = గొప్పశక్తి కలవాడు.
శ్లోకం 10
సువర్ణరేతాః = బంగారపు తేజస్సు కలవాడు,
సర్వజ్ఞః = సమస్తము తెలిసినవాడు,
సుబీజః = ఉత్తమమైన ఉత్పత్తి కారకుడు,
బీజవాహనః = సమస్త సృష్టి ఉత్పత్తి కారకములను తెచ్చి ఇచ్చువాడు,
అనిమిషః = రెప్పపాటు లేనివాడు,
నీలకంఠః = నల్లని కంఠము కలిగియున్నవాదు,
ఉమాపతిః = పార్వతి భర్త
వర్గం:శివ సహస్రనామ స్తోత్రము
సెగవ్యాధి
సెగవ్యాధి లేదా గనేరియా (Gonorrhea లేదా gonorrhoea) ఒక విధమైన అంటు వ్యాధి. ఇది నిసీరియా గొనోరియా (Neisseria gonorrhoeae) అనే బాక్టీరియా వలన కలుగుతుంది. ఇది ఒక సామాన్యమైన సుఖ వ్యాధి (sexually transmitted infection). అమెరికాలో దీనిది క్లమీడియా తర్వాత రెండవ స్థానం,. సంభోగం లో పాల్గొన్న 2-5 రోజుల్లో దీని లక్షణాలు కనిపిస్తాయి. మూత్రంలో మంట, మూత్ర విసర్జనలో నొప్పి, మూత్ర మార్గం నుంచి చీము, స్త్రీలల్లో తెల్లమైల వంటి లక్షణాలు కనిపిస్తాయి. కొద్దిరోజుల తర్వాత మూత్రం నిలిచిపోవటం, మూత్రమార్గం సన్నబడి కుంచించుకుపోవటం, మూత్ర మార్గానికి రంధ్రం పడి దానిలోంచి మూత్ర విసర్జన కావటం వంటి సమస్యలు ముంచుకొస్తాయి. అంతేకాదు.. పురుషుల్లో వంధ్యత్వం, స్త్రీలల్లో పెలోపియన్ ట్యూబులు మూసుకుపోవటం లాంటి సమస్యలూ రావొచ్చు. ఈ బ్యాక్టీరియా కీళ్లు, గుండె, కళ్ల వంటి భాగాలకూ చేరితే రకరకాల సమస్యలు మొదలవుతాయి. స్త్రీలల్లో పొత్తికడుపు నొప్పి, తెల్లమైల అధికం కావటం, నెలసరి క్రమం తప్పిపోవటం, నడుము నొప్పి లాంటి సమస్యలు కూడా వస్తాయి.
స్త్రీ పురుష జననేంద్రియ అవయవాలే కాకుండా పురీషనాళము, గొంతు, కన్ను మొదలైన అవయవాలకు కూడా ఇది సోకవచ్చును. స్త్రీలలో ఇది గర్భాశయ గ్రీవం మొదట చేరుతుంది. అక్కడ నుండి సంభోగము ద్వారా మరొకరికి వ్యాపిస్తుంది. ప్రసవ కాలంలో తల్లినుండి పుట్టబోయే పిల్లలకు ఇది వ్యాపించవచ్చును. పిల్లలలో కంటి పొరకు సోకి సరైన సమయంలో వైద్యం చేయని పక్షంలో అంధత్వం సంక్రమించవచ్చును. ఈ వ్యాధి నిరోధన లక్ష్యంతోనే చాలా దేశాలలో పుట్టిన బిడ్డలకు ఎరిత్రోమైసిన్ (erythromycin) లేదా సిల్వర్ నైట్రేట్ (silver nitrate) కంటి చుక్కలు వేస్తారు.
రక్షణ
తొడుగు ఉపయోగించి సంభోగం లో పాల్గొనడం ద్వారా ఈ వ్యాధి వ్యాప్తిని అడ్డుకోవచ్చును.
మూలాలు
వర్గం:అంటు వ్యాధులు వర్గం:వ్యాధులు
బొంతపల్లి అయ్యప్పస్వామి దేవాలయం
బొంతపల్లి అయ్యప్పస్వామి దేవాలయం తెలంగాణ రాష్ట్రం, సంగారెడ్డి జిల్లా, గుమ్మడిదల మండలం లోని బొంతపల్లి గ్రామంలో ఉన్న అయ్యప్పస్వామి దేవాలయం. అయ్యప్ప భక్తులు కేరళలో శబరిగిరికొండకు వెళ్ళిన అనుభూతి కలిగేలా ఈ అయ్యప్పస్వామి దేవాలయం నిర్మించబడింది.
దేవాలయ చరిత్ర
1999లలో బొంతపల్లి గ్రామానికి చెందిన సురభి నాగేందర్‌గౌడ్‌, ఆలేటి శ్రీనివాస్‌రెడ్డి, కుమార్‌గౌడ్‌ తదితర వంటి భక్తులు కలిసి ఈ అయ్యప్పస్వామి దేవాలయాన్ని నిర్మించారు. శబరిగిరికొండలో వున్న అయ్యప్పస్వామి మూలవిరాట్టును పోలిన అయ్యప్పస్వామి విగ్రహాన్ని కూడా ఈ దేవాలయంలో ప్రతిష్ఠించారు. ఈ దేవాలయ ప్రాంగణంలో సాయిబాబా దేవాలయం, శరభలింగేశ్వరస్వామి దేవాలయం, నవగ్రహాలు, అభయాంజనేయ స్వామి దేవాలయం, బొంతపల్లి భద్రకాళీసమేత వీరభద్రస్వామి దేవాలయాలు ఉన్నాయి.
ప్రత్యేకత
అయ్యప్పస్వామి మండల దీక్షలు చేపట్టిన అయ్యప్ప స్వామి భక్తులు కార్తీక మాసం లో ఇక్కడికి వచ్చి ఇరుముడులు సమర్పించి మొక్కులు తీర్చుకుంటున్నారు. ప్రతిరోజూ పూజలు నిర్వహించి, అన్నదానం చేస్తారు.
దీక్షలు విరమణ
బొంతపల్లి సమీప ప్రాంతాల నుండి అయ్యప్ప భక్తులు వచ్చి అయ్యప్పస్వామిని దర్శించుకొని, ఇరుముడులను సమర్పించి తమ దీక్షలను విరమిస్తుంటారు.
వార్షికోత్సవం
ప్రతి సంవత్సరం డిసెంబరు నెలలో ఈ దేవాలయ వార్షికోత్సవం జరుపబడుతోంది. ఈ వార్షికోత్సవంలో భాగంగా గణపతి హోమం, అష్టాభిషేకాలు, గౌరీపూజ, ఆభరణాల ఊరేగింపు, ఆరట్టు, మహిషి మర్ధనం, దివ్య మహాపడిపూజ వైభవంగా నిర్వహించబడుతాయి.
మూలాలు
వర్గం:సంగారెడ్డి జిల్లా దేవాలయాలు వర్గం:హిందూ దేవాలయాలు
బక్షీ గులామ్ మొహమ్మద్
బక్షీ గులాం మొహమ్మద్ (1907-1972) జమ్మూ కాశ్మీర్ నేషనల్ కాన్ఫరెన్స్‌ పార్టీకి చెందిన రాజకీయ నాయకుడు. 1953 నుండి 1964 వరకు జమ్మూ కాశ్మీర్ ప్రధాన మంత్రిగా పనిచేశాడు. బక్షీ నేషనల్ కాన్ఫరెన్స్‌ పార్టీని స్థాపించినప్పటి నుండీ దానిలో సభ్యుడిగా ఉన్నాడు. దాని ముఖ్య నాయకుడు షేక్ అబ్దుల్లా తరువాత ద్వితీయ స్థానానికి ఎదిగాడు. అతను 1947-1953 మధ్య కాలంలో జమ్మూ కాశ్మీర్ రాష్ట్ర ఉప ప్రధాన మంత్రిగా పనిచేశాడు. కాని 1953 లో షేక్ అబ్దుల్లా, రాష్ట్రానికి స్వాతంత్ర్యం కావాలని వాదించడంతో బక్షీ అతనితో విభేదించాడు. రాష్ట్ర గవర్నరు కరణ్ సింగ్ మద్దతుతో 'తిరుగుబాటు' చేసి,  షేక్ అబ్దుల్లాను తొలగించి, జైలులో పెట్టారు. తాను ప్రధానమంత్రి అయ్యాడు. బక్షీ జమ్మూ కాశ్మీర్‌లో సుదీర్ఘకాలం పనిచేసిన ప్రధానమంత్రి. అతని పాలనా కాలం లోనే జమ్మూ కాశ్మీర్ రాజ్యాంగాన్ని రూపొందించారు. భారత ప్రభుత్వంతో జమ్మూ కాశ్మీర్ సంబంధాలను సౌహృద్భావ స్థితికి తీసుకొచ్చాడు.
తొలి జీవితం
బక్షీ గులాం మొహమ్మద్ 1907 లో జమ్మూ కాశ్మీర్ రాష్ట్రంలో జన్మించాడు. అతను CMS టిండేల్ బిస్కో పాఠశాలలో చదువుకున్నాడు. అతను జమ్మూ కాశ్మీర్‌లో స్కర్దూ, లేహ్ వంటి ప్రాంతాల్లో పాఠశాల ఉపాధ్యాయుడిగా వృత్తి జీవితం మొదలు పెట్టాడు. తరువాత ఆల్ ఇండియా స్పిన్నర్స్ అసోసియేషను కాశ్మీర్ శాఖలో పనిచేశాడు.
సంస్థాన రాజకీయాలు
1927 లో రాష్ట్ర ముస్లింలకు పౌర, రాజకీయ హక్కుల సాధన కోసం జరిగిన ఆందోళనలో బక్షీ షేక్ మొహమ్మద్ అబ్దుల్లాతో చేయి కలిపాడు. ఇది ముస్లిం కాన్ఫరెన్స్ ఏర్పాటుకు దారితీసింది. ఈ కాలంలో సంస్థ మనుగడ కోసం బక్షీ గులాం మొహమ్మద్ తన ప్రతిభను నియోగించాడు. అతను విద్యార్థులు, కార్మికులను ఉత్తేజపరచాడు. వారి సంఘాలను ఏర్పాటు చేశాడు. రియాసి సబ్ జైలులో పదహారు నెలల శిక్షతో సహా స్వాతంత్ర్య పోరాటంలో అతను అనేకసార్లు అరెస్టయ్యాడు. ముస్లిం కాన్ఫరెన్స్ పార్టీలో అతను, "ఖలీద్-ఇ-కాశ్మీర్" అనే బిరుదును పొందాడు. గొప్ప ముస్లిం జనరలైన ఖలీద్ బిన్ వలీద్ తరువాత ఆ బిరుదు పొందిన దతడే.
1938 నాటికి, అన్ని వర్గాల ప్రజలు బాధ్యతాయుతమైన ప్రభుత్వం కావాలనే డిమాండును లేవనెత్తారు. ఇది రాష్ట్రవ్యాప్తంగా వ్యాపించింది. ముస్లిం కాన్ఫరెన్స్ పేరును నేషనల్ కాన్ఫరెన్స్‌గా మార్చారు. ఈ కాలంలో బక్షీ గులాం మహమ్మద్ రాష్ట్ర పోలీసుల కళ్ళుగప్పి, ఒక అడుగు ముందుకేసి ప్రచ్ఛన్నంగా పనిచేశాడు. 1946 లో, "క్విట్ కాశ్మీర్" ఉద్యమ సమయంలో, బక్షీ గులాం మొహమ్మద్‌ను అరెస్టు చేసేందుకు వారెంటు జారీ అయినప్పుడు అతడు బ్రిటిష్ ఇండియాకు పారిపోయాడు. కాశ్మీర్ ఆందోళనకు అనుకూలంగా ప్రజాభిప్రాయాన్ని సమీకరించేందుకు అతను అనేక ప్రదేశాలను సందర్శించాడు. 1947 ఆగష్టులో మహాత్మా గాంధీ కాశ్మీర్ సందర్శించిన తరువాత బక్షీపై ఉన్న వారెంటును ఉపసంహరించారు. పదిహేడు నెలల తర్వాత అతను తిరిగి వచ్చాడు.
రాజకీయాలు
1947 అక్టోబరు 30 న, షేక్ మొహమ్మద్ అబ్దుల్లా అత్యవసర పాలనా వ్యవస్థకు అధిపతిగా నియమితుడయ్యాడు. పాకిస్తాని దురాక్రమణదారులు కాశ్మీరుపై నుండి దాడి చేస్తున్నారు. బక్షీ గులాం మొహమ్మద్ అతనికి డిప్యూటీగా ఎన్నికయ్యాడు. 1948 మార్చిలో, ఈ పరిపలనా వ్యవస్థను తాత్కాలిక ప్రభుత్వంగా ఉన్నతీకరించారు. బక్షికి గృహ మంత్రిత్వ శాఖను అప్పగించారు. 1951 లో రాజ్యాంగ సభ ఎన్నికలలో, అబ్దుల్లా రాష్ట్ర ప్రధాన మంత్రిగా ఎన్నికయ్యాడు, బక్షీ ఉప ప్రధాన మంత్రిగా నియమితుడయ్యాడు.
ప్రధాన మంత్రి (1953–1964)
1953 ఆగష్టులో, షేక్ మహమ్మద్ అబ్దుల్లాను తొలగించి, అతన్ని అరెస్టు చేశారు. రాష్ట్ర మంత్రివర్గం మెజారిటీ ఓటు ద్వారా బక్షీ గులాం మొహమ్మద్‌ను రాష్ట్ర ప్రధాన మంత్రిగా ఎన్నుకుంది. అతను నేషనల్ కాన్ఫరెన్స్ పార్టీకి కూడా అధ్యక్షుడయ్యాడు. అతని పాలనా కాలం లోనే అబ్దుల్లా పైనా ఇతరులపైనా ప్రసిద్ధిచెందిన కాశ్మీర్ కుట్ర కేసు మోపారు.
బక్షీ గులాం మొహమ్మద్ సమర్థుడైన పరిపాలకుడిగా పేరు తెచ్చుకున్నాడు. రాష్ట్రంలో ఆయన చేసిన నిర్మాణాత్మక కృషి కారణంగా అతన్ని "ఆధునిక కాశ్మీర్ వాస్తుశిల్పి" అని పేరుపొందాడు. అతను కాశ్మీర్‌ని ప్రగతి మార్గంలో నడిపించాడు. "నయా కాశ్మీర్" ఆదర్శానికి అతను ఆచరణాత్మక రూపునిచ్చాడు. కాశ్మీరుపై మిగతా దేశంలో సత్కీర్తిని, సద్భావననూ సంపాదించాడు. క్షేత్ర స్థాయి లోని వ్యక్తులతో ప్రత్యక్ష సంబంధాన్ని ఏర్పరచుకోవడంలో అతనికి ప్రత్యేక నైపుణ్యం ఉంది. అన్ని ప్రాంతాల ప్రజలలో అతను విపరీతమైన ప్రజాదరణ పొందాడు.
బక్షీ గులాం మొహమ్మద్ 1955 లో షేక్ అబ్దుల్లా అనుచరులు ఏర్పాటు చేసిన ప్లెబిసైట్ ఫ్రంట్ నుండి గట్టి రాజకీయ సవాలును ఎదుర్కొన్నాడు.
1963 మే లో, మూడు పార్లమెంటు ఉప ఎన్నికల్లో ఓడిపోయిన తరువాత, కాంగ్రెస్ పార్టీ, కామరాజ్ ప్రణాళిక ప్రకారం, కొంతమంది మంత్రులు రాజీనామా చేయాలనీ, పార్టీ పనికి తమ సమయాన్ని కేటాయించాలనీ నిర్ణయించుకున్నారు. తుది ఎంపికను జవహర్‌లాల్ నెహ్రూకు అప్పగించారు. ఢిల్లీలో చాలా మంది కేంద్ర మంత్రులు రాజీనామా చేశారు. జమ్మూ కాశ్మీర్‌లో బక్షీ కూడా రాజీనామా చేయాలని నెహ్రూ సూచించాడు. బక్షీ సిఫారసు మేరకు, అతని విధేయుడు ఖ్వాజా షంషుద్దీన్ అతని వారసుడిగా పదవి స్వీకరించాడు. కానీ షంషుద్దీన్ చాలా తక్కువ కాలం మాత్రమే రాష్ట్రానికి నాయకత్వం వహించాడు.
బక్షీ పదకొండు సంవత్సరాల పాటు కాశ్మీరు ప్రధాన మంత్రిగా పని చేసాడు. కాశ్మీరులో ఏ ప్రధాన మంత్రి గానీ, ఏ ముఖ్యమంత్రి గానీ ఇంత సుదీర్ఘ కాలం పాటు నిరంతరాయంగా పదవిని నిర్వహించలేదు. స్వాతంత్య్రానంతర రాష్ట్ర చరిత్రలో అతని పదవీ కాలమే స్థిరత్వం ఉన్న కాలంగా గుర్తిస్తారు. భారత యూనియన్‌లో అంతర్భాగంగా ఉన్న జమ్మూ కాశ్మీరుకు ఉన్న ప్రత్యేక హోదాను దెబ్బతీసే ప్రయత్నాన్ని బక్షీ గులాం మొహమ్మద్ గట్టిగా ప్రతిఘటించాడు.
ప్రతిపక్షంలో (1964-1965)
1964 లో గులాం మహ్మద్ సాదిక్ ముఖ్యమంత్రిగా ఉండగా బక్షీ గులాం మొహమ్మద్ ప్రతిపక్షానికి నాయకత్వం వహించాడు. ఆ సంవత్సరం వేసవికాలం చివరిలో మెజారిటీ శాసనసభ్యులు ప్రభుత్వానికి వ్యతిరేకంగా అవిశ్వాస తీర్మానం పెట్టమని వత్తిడి చేశారు. రాష్ట్ర శాసనసభలో అతనికి మెజారిటీ సభ్యుల మద్దతు ఉంది. అయితే, అతన్ని భారత రక్షణ నిబంధనల కింద అరెస్టు చేసి నిర్బంధించారు. గవర్నరు శాసనసభను ప్రొరోగ్ చేశారు. బక్షీ గులాం మొహమ్మద్ డిసెంబర్‌లో ఆరోగ్య కారణాల మీద విడుదలయ్యాడు. 1965 జూన్ లో రాజకీయాల నుంచి విరమించుకోవాలని నిర్ణయించుకున్నట్లు ప్రకటించాడు.
భారత పార్లమెంటు సభ్యుడిగా (1967–1971)
1967 లో బక్షీ నేషనల్ కాన్ఫరెన్స్ టికెట్‌పై అధికార కాంగ్రెసు పార్టీ అభ్యర్థి అలీ మహమ్మద్ తారిక్‌ను భారీ తేడాతో ఓడించి లోక్‌సభకు ఎన్నికయ్యాడు. 1971 వరకు అతను లోక్ సభ సభ్యుడిగా కొనసాగాడు.
మరణం
బక్షీ గులాం మొహమ్మద్ 1972 జూలై 9 న మరణించాడు.
రాజారెడ్డి
రాజారెడ్డి తెలుగువారిలో కొందరి పేరు.
నార్మన్ బోర్లాగ్
thumb|right|200px|నార్మన్ బోర్లాగ్ నార్మన్ ఎర్నెస్ట్ బోర్లాగ్ హరిత విప్లవ పితామహుడు, నోబెల్ శాంతి బహుమతి గ్రహీత. ప్రపంచ వ్యాప్తంగా వందలాది కోట్లమందిని ఆకలి బాధలనుండి, పస్తులనుండి రక్షించిన వాడు. బోర్లాగ్ 1914, మార్చి 25న అమెరికా లోని అయోవాలో ఒక వ్యవసాయ కుటుంబములో పుట్టాడు.
బాల్యము, విద్య
బోర్లాగ్ నార్వే దేశమునుండి 1854లో అమెరికాకు వలస పోయిన కుటుంబములో మూడవ తరము వాడు. తండ్రి హెన్రీ ఆలివర్ బోర్లాగ్. తల్లి క్లారా. 106 ఎకరముల పొలముపై ఏడేళ్ళ నుంచి పందొమ్మిదేళ్ళ వయసు వరకూ పొలం పని, చేపలు పట్టడం, వేటాడ్డం, కోళ్ళు పశువులతో కాలక్షేపం, ఆటపాటలతో గడిపాడు. తాత ప్రోత్సాహము వల్ల మిన్నిసోటా విశ్వవిద్యాలయంలో చేరి అటవీశాస్త్రంలో పట్టాపొంది ఉద్యోగంలో చేరినాడు. తిరిగి అదే విశ్వవిద్యాలయం నుంచి ప్లాంట్‌ పాథాలజీ, జన్యు శాస్త్రం‌లో పీహెచ్‌డీ చేశాడు.
కృషి పరిశోధన
పరిశోధనల్లో ఆయన దృష్టి గోధుమ పంట మీద పడడం ప్రపంచానికి గొప్ప మేలు చేసింది. చీడపీడలను తట్టుకుంటూ అధిక దిగుబడినిచ్చే పొట్టిరకం గోధుమ వంగడాలను కనిపెట్టడం ద్వారా సంచలనం సృష్టించాడు. 1960 ప్రాంతంలో కరువుకాటకాలతో అల్లాడుతున్న ఇండియా, పాకిస్థాన్‌ దేశాల్లో ఆ వంగడాలను పరిచయం చేశాడు. 1963లో ఆయన ఇండియా కూడా సందర్శించాడు. ఇరవయవ శతాబ్ది ద్వితీయార్థంలో ప్రపంచాన్ని తీవ్ర కరవునుంచి బయటపడేసి వంద కోట్ల మంది ప్రాణాలను కాపాడేందుకు ఆయన ఆవిష్కరణలు తోడ్పడ్డాయి. ఆయన ఆవిష్కరణల వల్ల 1960, 1990 మధ్య కాలంవలో వ్యవసాయ దిగుబడులు రెండింతలకు మించి జరిగాయి. అది హరిత విప్లవంగా మారింది. ఆసియా, ఆఫ్రికా ప్రాంతాల్లో సైతం కోట్లాది మంది రైతులు లబ్ధి పొందారు. ప్రస్తుతం ప్రపంచం మొత్తం మీద 18.7 కోట్ల ఎకరాల్లో బోర్లాగ్‌ కనిపెట్టిన గోధుమ వంగడాలను వాడుతున్నారు. బోర్లాగ్‌పై 2006లో 'ది మ్యాన్‌ హూ ఫెడ్‌ ద వరల్డ్‌' అనే పుస్తకం వచ్చింది.
పురస్కారాలు
ఆహార పంటల కొరతను తీర్చినందుకు 1970లో బోర్లాగ్‌కు నోబెల్‌ శాంతి బహుమతి లభించింది. బోర్లాగ్‌ 2009, సెప్టెంబరు 12న తన 95వ ఏట మరణించాడు.
మూలాలు
వర్గం:1914 జననాలు వర్గం:2009 మరణాలు వర్గం:నోబెల్ బహుమతి గ్రహీతలు వర్గం:అమెరికా వ్యక్తులు
పేర్ల వారీగా తెలుగు సినిమాల జాబితా
హ
వర్గం:తెలుగు సినిమాలు వర్గం:జాబితాలు వర్గం:సినిమా జాబితాలు
కేళడి చెన్నమ్మ
thumb|కేళడి చెన్నమ్మ కేళడి చెన్నమ్మ కర్ణాటక రాష్ట్రం, షిమోగా జిల్లాలోని కేలడి ప్రాంతాన్ని పరిపాలించిన వీరవనిత. ఈమె కుందాపూర్ రాజు సిద్ధప్ప శెట్టి కుమార్తె. సోమశేఖరుని 1667 లో వివాహమాడింది. 1671 నుండి 1696 వరకు, పాతికేళ్ళు పరిపాలనలో ఉండి, బీజాపూర్ సైన్యాన్నీ, ఔరంగజేబు నూ ఎదిరించి, భర్త చేయలేని పనిని ఆమె చేసి రాజ్యాన్ని రక్షించుకొంది. శివాజీ కుమారుడు, రాజారామ్ కు ఆశ్రయమిచ్చి, ఔరంగజేబు కోపానికి గురి అయింది. 1824 లో బ్రిటిష్ సైన్యం కిత్తూరు (ఇప్పుడు కర్ణాటకలో ఉంది) ను ఆక్రమించుకోవడానికి ప్రయత్నించినప్పుడు, ఆమె కరవాలం ధరించి వీరోచితంగా పొరాడింది. చివరకు బ్రిటిష్ వారికి బందీగా చిక్కి, 1829 లో మరణించింది. కాని ఆ పోరు అంతటితో ఆగలేదు. రాయన్న అనే చెన్నమ్మ సైనికుడు తిరిగి యుద్ధాన్ని ప్రారంభించాడు. కాని ఎన్నో యుద్ధాల తరువాత, అతను కూడా బ్రిటిష్ వారికి చిక్కి, 1830 లో ఉరితీయబడ్డాడు.
మూలాలు
కేలడి చెన్నమ్మ
బయటి లింకులు
కేలడి చెన్నమ్మ
వర్గం:కర్ణాటక వ్యక్తులు వర్గం:మహారాణులు
తెలుగు నాటక రచయితలు
మూలాలు
వర్గం:తెలుగు నాటక రచయితలు వర్గం:తెలుగు నాటకరంగం వర్గం:తెలుగు నాటకాలు వర్గం:తెలుగు నాటికలు
మీనన్
మీనన్, మేనన్ (Menon) భారతీయులలో కొందరి ఇంటిపేరు.
వర్గం:ఇంటిపేర్లు
సిద్ధుడు
తమిళ సంప్రదాయంలోని సిద్ధాడు(తమిళం: சித்தர், సంస్కృత సిద్ధ నుండి) ఒక పరిపూర్ణ వ్యక్తి. ఆయన కొన్ని విద్యా విభాగాలను నిరంతరం సాధన చేయడం ద్వారా సిద్ధి అనే మేధో శక్తులను సాధించాడు.
చారిత్రాత్మకంగా సిద్దరు పురాతన తమిళ బోధనవిధానంలో, సాధనద్వారా అష్టమాసిద్ధులు అనే 8 సిద్ధులను (అణిమ, గరిమ, లఘుమ, మహిమ, ప్రాప్తి, ప్రకార్య, ఇచ్చ, వాచ్య) సాధించిన సాధకుడు. పిన్నవయసులోనే గురుశుశ్రూష ద్వారా గురువు నుండి ఉపదేశం పొంది. దానిని ఉపాసన, సాధన ద్వారా అష్టమా సిద్ధులను సాధించి దేశసంచారం చేస్తూ ప్రజలకు తగిన సేవలను అందించే వ్యక్తిని సిద్ధుడు అంటారు. తత్వశాస్త్రంలో ఆధిపత్యం వహించిన వ్యక్తిగా కూడా సూచిస్తుంది. వారు సైన్సు, టెక్నాలజీ, ఖగోళ శాస్త్రం, సాహిత్యం, లలిత కళలు, సంగీతం, నాటకం, నృత్యం వంటి వాటిలో పరిజ్ఞానం కలిగి ఉన్నారు. సామాన్య ప్రజలకు వారి అనారోగ్యం, వారి భవిష్యత్తు గురించి సలహాలను అందించారు. ప్రజలు వారి భవిష్యత్తు తెలుసుకుని వారి సమస్యలను పరిష్కరించుకోవడానికి, అలాగే ఆరోగ్య సమస్యలను పరిష్కరించుకోవడానికి వీరిని ఆశ్రయిస్తుంటారు. తెలుగు భాషలో వీరిని సిద్ధుడు అంటారు. మొదటి సంగం కాలంలో వారి సిద్ధాంతాలలో కొన్ని ఉద్భవించినట్లు భావిస్తారు.
అభ్యాసం
సాధారణంగా సిద్ధులు సాధువులు, వైద్యులు, రసవాదులు, ఆధ్యాత్మికవేత్తలు అందరూ ఒకటే అని భావిస్తారు. వారు తమ పరిశోధనలను తమిళ భాషలో కవితల రూపంలో, తాటి ఆకుల మీద ("తాళపత్ర వ్రాతప్రతులు") వ్రాయబడిన వ్రాతప్రతులు అని అంటారు. ఇవి ఇప్పటికీ తమిళనాడులోని కొన్ని కుటుంబాల యాజమాన్యంలో ఉండి వంశపారంపర్యంగా సంరక్షించబడుతుంటాయి. అలాగే భారతదేశం, జర్మనీ, గ్రేటు బ్రిటను, యునైటెడు స్టేట్సు లోని విశ్వవిద్యాలయాలు వంటి ప్రభుత్వ సంస్థలలో సంరక్షించబడుతున్నాయి.
ఈ విధంగా సిద్ధులు విస్తారమైన అనేక శాఖలలో జ్ఞాన వ్యవస్థను అభివృద్ధి చేసారు. ప్రస్తుతం సిద్ధుల వైద్యవిధానాన్ని సిద్ధవైద్యం అని పిలుస్తారు. దీనిని ప్రధానంగా తమిళనాడులో ఒక రకమైన సాంప్రదాయ స్థానిక వైద్యవిధానంగా అభ్యసించారు. తమిళనాడు గ్రామాలలో అనుభవజ్ఞులైన పెద్దలు సిద్ధ వైద్యానికి సమానమైన మోటైన వైధానాన్ని పాటిస్తున్నారు. (ఇది కొన్నిసార్లు పాట్టి (అవ్వ) వైద్యం, నాట్టు మరుందు (సాంప్రదాయ తమిళ ఔషధం రూపాలు), మూలిగై మరిత్వం (మూలికావైద్యం) (ఆయుర్వేద ఔషధం) తో అయోమయం చెందుతుంది.
అదే సమయంలో ఆత్మరక్షణ, యుద్ధ కళ అయిన వర్మకళా విధానాన్ని సిద్ధులు స్థాపించారని విశ్వసిస్తున్నారు. వర్మం అనేది మానవ శరీరంలో ఉన్న నిర్దిష్ట పాయింట్లు, ఇవి వివిధ మార్గాలలో నొక్కినప్పుడు, ఆత్మరక్షణలో దాడి చేసేవారిని స్థభింపచేసి తిరిగి అవసరమైనప్పుడు తిరిగి సాధారణ శారీరక పరిస్థితికి తీసుకునిరావడం, ప్రథమ చికిత్సా వైద్య చికిత్స వంటి వివిధ ఫలితాలను ఇస్తాయి.
సిద్ధులు అనేక ఆధ్యాత్మిక కవితలు కూడా రాశారు. తమిళనాడులోని తనిప్పరై గ్రామానికి సమీపంలో ఉన్న చతురగిరి అనే ఆధ్యాత్మిక పర్వతంలో వీరిలో ఎక్కువ మంది యుగాలుగా నివసించారని విశ్వసిస్తున్నారు.
కొంతమంది సిద్ధులు
అభిథానా చింతామణి ఎంసైక్లోపీడియాలో 9-18 మంది సిద్ధులను జాబితా చేసింది. అయినప్పటికీ అగత్యుడు వారి తరువాత సిద్ధులను, వారి శిష్యులను పలువురిని పేర్కొన్నాడు. అనేకమంది సిద్ధులు మంత్రసిద్ధులు, ఆధ్యాత్మిక శక్తులు ఉన్నవారిగా ప్రజలు విశ్వసిస్తుంటారు.
9 మంది సిద్ధులు
"అబితన చింతామణి" లో జాబితా చేయబడిన 9 ఈ క్రింది విధంగా ఉన్నాయి:
18 సిద్ధులు
తమిళ సిద్ధ సంప్రదాయంలో సిద్ధులు.
పైన పేర్కొన్న 18 సిద్దార్లతో 9 నవగ్రాహాలకు ప్రాతినిధ్యం వహిస్తున్న 18 మంది సిద్ధర్ల జాబితా ఉంది (నవగ్రహానికి ఒక్కొక్క నవగ్రహానికి ఇద్దరు సిద్ధర్లు ప్రాతినిధ్యం వహిస్తారు) అన్ని నవగ్రహ దోషాల పరిహారాలు సిద్ధర్లకు సిద్దరు వెల్వి (సిద్దారు యాగం) గా నిర్వహిస్తారు .18 వివరాలు. 9 నవగ్రహాలను సూచించే సిద్ధర్ల వివరాలు క్రింద ఇవ్వబడ్డాయి.
సద్గురు శ్రీ శేషాద్రి స్వామిగళు ఆదేశంతో చెన్నైలోని మాడంబక్కం వద్ద ఉన్న 18 మంది సిద్ధర్లకు శ్రీచక్ర మహమేరు శ్రీ శేషాద్రి స్వామిగళు 18 సిద్ధర్ల బృందావన శక్తి పీఠం స్థాపించబడింది. - గురుజీ కె.వి.ఎల్.ఎన్.
మూలాలు
18 siddars who represent the 9 NAVAGRAHAS ( 2 SIDDAR REPRESENT EACH PLANET)REFER WEBSITE www.seshadri.info
శ్వేత సౌధం
thumb|right|200px|శ్వేత సౌధం శ్వేత సౌధం (White House వైట్ హౌస్) అమెరికా అధ్యక్షుని నివాసం. వాషింగ్‌టన్‌ డీసీలో ఉంది. దీన్ని నిర్మించి ఇప్పటికి 210 ఏళ్లయింది. ఇన్నేళ్ల చరిత్రలోనూ ఇదొకసారి శత్రు సైనికుల దాడికి ధ్వంసమైంది. అగ్నిప్రమాదం, వరదలు ఎదుర్కొంది. దీని నిర్వహణకు ఏటా అయ్యే ఖర్చు సుమారు ఆరు వందల కోట్ల రూపాయలు.
ఆరు అంతస్తులుగల ఈ భవనం ఉన్న స్థలం కంచెతో కలిపి మొత్తం 18 ఎకరాలు. భవనం లోపల నిర్మాణస్థలం 55,000 చదరపు అడుగులు. ఉగ్రవాదుల భయంతో ఇప్పుడు అనుమతించడం లేదు. అంతకు మునుపు రోజూ దీన్నీ చూడ్డానికి ఆరువేల మంది వచ్చేవారు.
వైట్‌హౌస్‌ నిర్మాణాన్ని 1792లో మొదలు పెట్టి ఎనిమిదేళ్ల పాటు కొనసాగించారు. అమెరికా తొలి అధ్యక్షుడైన జార్జి వాషింగ్టన్ ఎంపిక చేసిన స్థలంలో కట్టడం మొదలుపెడితే రెండో అధ్యక్షుడైన జాన్‌ ఆడమ్స్‌ హయాంలో 1800లో పూర్తయింది. దీని నిర్మాణానికి అప్పట్లో సుమారు 13 కోట్ల రూపాయలు ఖర్చు అయింది. తర్వాత ఒకో అధ్యక్షుడుఒకో రకమైన మార్పులు చేస్తూ వచ్చారు. ఇప్పటి అధ్యక్షుడు ఒబామా కొత్తగా ఆర్గానిక్‌ తోటని నాటించి, అందులో తేనెటీగల పెంపకాన్ని చేపడుతున్నారు.
వైట్ హౌస్ అద్దె
అమెరికా అధ్యక్ష భవనం వైట్‌హౌస్ అద్దె విలువ నెలకు సుమారు రూ.110 కోట్లు అని అంచనా. అప్పటి అధ్యక్షుడు బరాక్ ఒబామా ఒకవేళ అద్దె చెల్లించాల్సిన పరిస్థితే వస్తే, ఆరు నెలలకు మించి ఆయన దానిని భరించే పరిస్థితి లేదంటూ ‘న్యూయార్క్ డెయిలీ’ దినపత్రిక ఆసక్తికరమైన కథనాన్ని ప్రచురించింది. దీని ప్రకారం... సువిశాలమైన వైట్‌హౌస్ విస్తీర్ణం 55 వేల చదరపు అడుగులు కాగా, ఇందులో 132 గదులు ఉన్నాయి. 2013 ఆగస్టు ధరల ప్రకారం దీని అద్దె విలువ నెలకు రూ.110 కోట్లకు (18 లక్షల డాలర్లు) పైమాటే. ఇంతటి విస్తీర్ణంలో నిర్మించిన భవనానికి ఏటా రూ.66.75 లక్షలు (1.09 లక్షల డాలర్లు) పన్ను చెల్లించాల్సి ఉంటుంది. అయితే, అప్పటి అధ్యక్షుడు బరాక్ ఒబామా నికర విలువ రూ.74.7 కోట్లు (12.2 లక్షల డాలర్లు) మాత్రమే. ఆయన వార్షికాదాయం రూ.24.4 కోట్లు (4 లక్షల డాలర్లు).
మూలాలు
వర్గం:అమెరికా
ప్రియ భవాని శంకర్
ప్రియ భవాని శంకర్ తమిళనాడు రాష్ట్రానికి చెందిన న్యూస్‌రీడర్‌, సినిమా నటి. ఆమె మొదట్లో న్యూస్‌రీడర్‌గా కెరీర్ ప్రారంభించి, 2014లో సీరియల్స్ ద్వారా టెలివిజన్ రంగంలోకి అడుగుపెట్టి, 2017లో మేయా దమాన్‌ అనే తమిళ సినిమా ద్వారా నటిగా సినిమారంగంలోకి అడుగుపెట్టింది.
బయటి లింకులు
వర్గం:1989 జననాలు వర్గం:తెలుగు సినిమా నటీమణులు
జాదవ్‌పూర్ లోక్‌సభ నియోజకవర్గం
జాదవ్‌పూర్ లోక్‌సభ నియోజకవర్గం భారతదేశంలోని 543 లోక్‌సభ నియోజకవర్గాలలో, పశ్చిమ బెంగాల్‌ రాష్ట్రంలోని 42 లోక్‌సభ నియోజకవర్గాలలో ఒకటి.
మూలాలు
వర్గం:పశ్చిమ బెంగాల్ లోక్‌సభ నియోజకవర్గాలు
మల్లాది రామకృష్ణశాస్త్రి
మల్లాది రామకృష్ణ శాస్త్రి (1905- 1965) తెలుగు రచయిత.
రచనలు
మల్లాది రామకృష్ణ శాస్త్రి కృష్ణా పత్రికలో ఛందోబద్ధమైన కవిత్వం రాశారు. ఈ పత్రికలోనే చలువ మిరియాలు పేరుతో ఆయన రాసిన వ్యంగ్య వ్యాసాలకు అశేషమైన పాఠకాదరణ లభించింది. తన 19వ ఏటనే కథారచన ప్రారంభించి దాదాపు 125 కథలను రాశారు. వీరు రాసిన డుమువులు కథ 14 భారతీయ భాషలలోకి అనువదింపబడింది. అహల్యా సంక్రందనం, హంసవింశతి గ్రంథాలకు అమూల్యమైన పీఠికలు వ్రాశారు.
సినీ సాహిత్యం
‍* బాలరాజు (1948)
మూలాలు
వర్గం:తెలుగు రచయితలు వర్గం:1905 జననాలు వర్గం:1965 మరణాలు వర్గం:తెలుగు కళాకారులు వర్గం:తెలుగు సినిమా పాటల రచయితలు వర్గం:కృష్ణా జిల్లా రచయితలు వర్గం:తెలుగు నవలా రచయితలు వర్గం:తెలుగు సినిమా వ్యాసాల విస్తరణ ప్రాజెక్టు వర్గం:కృష్ణా జిల్లా సినిమా పాటల రచయితలు వర్గం:కృష్ణా జిల్లా నాటక రచయితలు
మేకావానిపాలెం (మచిలీపట్నం)
మేకావానిపాలెం, కృష్ణా జిల్లా మచిలీపట్నం మండలానికి చెందిన రెవెన్యూయేతర గ్రామం.
గ్రామ భౌగోళికం
సముద్రమట్టానికి 7 మీ.ఎత్తు
గ్రామానికి రవాణా సౌకర్యాలు
పెడన, మచిలీపట్నం, నుండి రోడ్దురవాణా సౌకర్యం ఉంది. రైల్వేస్టేషన్: మచిలీపట్నం, విజయవాడ 74 కి.మీ
గ్రామంలో విద్యా సౌకర్యాలు
భవిష్య తెక్నో స్కూల్, మచిలీపట్నం హర్ష జూనియర్ కాలేజి, అరిశేపల్లి
గ్రామ పంచాయతీ
2013 జూలైలో ఈ గ్రామ పంచాయతీకి జరిగిన ఎన్నికలలో శ్రీ జొన్నల పాండురంగారావు సర్పంచిగా ఎన్నికైనారు. ఉపసర్పంచిగా శ్రీ దాసరి సూరిబాబు ఎన్నికైనారు. [1]
గ్రామంలో ప్రధాన పంటలు
వరి, కూరగాయలు
గ్రామ విశేషాలు
ఈ గ్రామములో 2015,డిసెంబరు-19 నుండి 24 వరకు, మచిలీపట్నం హిందూ కళాశాల ఎన్.ఎస్.ఎస్. అధ్వర్యంలో ప్రత్యేక శిక్షణ శిబిరం నిర్వహించారు. ఈ సందర్భంగా ఎన్.ఎస్.ఎస్.వలంటీర్లు గ్రామంలో పలు సేవాకార్యక్రమాలు నిర్వహించారు. విద్యార్థులు గ్రామంలోని ప్రాథమిక పాఠశాలలో మొక్కలు నాటినారు. [6]
వెలుపలి లింకులు
[1] ఈనాడు కృష్ణా; 2013,ఆగష్టు-5; 5వపేజీ. [2] ఈనాడు కృష్ణా; 2014,జూన్-12; 5వపేజీ. [3] ఈనాడు కృష్ణా; 2014,జూన్-13; 5వపేజీ. [4] ఈనాడు కృష్ణా; 2015,జూన్-1; 5వపేజీ. [5] ఈనాడు కృష్ణా; 2015,డిసెంబరు-17; 5వపేజీ. [6] ఈనాడు కృష్ణా; 2015,డిసెంబరు-24; 5వపేజీ.
ఫుటోమని
ఫుటోమని (Futomani (太占)) షింటో సంప్రదాయంలోని భవిష్యవాణి వ్యవస్థ. ఈ విధానంలో అభ్యాసకులు మొగ జింక రెక్క ఎముక ను వేడి చేస్తే ఏర్పడే పగుళ్ళ నమూనాను చూసి భవిష్యత్ సంఘటనలను అంచనా వేసే ప్రయత్నం చేస్తారు. ఈ విధానం, చైనా నుండి దిగుమతి చేసు కున్న తాబేలు చిప్ప తో భవిష్యవాణి ని చెప్పే విధానం కంటే ముందే ప్రచారంలో ఉన్నట్లు తెలుస్తోంది. పురాతత్వ ఆధారాలు ఈ అభ్యాసం జోమోన్ కాలం నాటికే వాడుకలో ఉన్నట్లు సూచిస్తున్నాయి. సాధారణంగా యురేనివా నో కామి ని, ఈ ఫుటోమనికి సంబంధించిన కామి గా పేర్కొంటారు. ఇప్పటికీ మౌంట్ మిటేక్ పైన షింటో పుణ్యక్షేత్రంలో, ఈ ఫుటోమని ని వార్షిక  కార్యక్రమంగా నిర్వహిస్తున్నారు. ఆయికిడో లో, ఫుటోమని ని కోటోడమ అభ్యాసంలో సమ్మిళితమై ఉన్న ఒక ముఖ్య అంశంగానే భావిస్తారు.
వెలుపలి లంకెలు
వర్గం:జపాన్ సంస్కృతి వర్గం:జపాన్ వర్గం:భవిష్యత్తు వర్గం:షింటో మతం
కర్బన వలయం
కర్బన వలయం లేదా కార్బన్‌ సైకిల్‌ లేదా కర్బన ఆవృతం అంటే వాతావరణంలోని కార్బన్‌ డయాక్సైడులోని కర్బనము‌ ప్రాణులలోకి ప్రవేశించి, తిరిగి వాతావరణంలోకి విడుదల కావడం.
మొక్కలు సూర్యరశ్మి సాయంతో గాలిలోని కార్బన్‌ డయాక్సైడు నుండి కార్బన్‌ను కిరణజన్య సంయోగక్రియ ద్వారా గ్రహిస్తాయి. ఈ కార్బన్‌, కార్బోహైడ్రేట్స్ ‌లాంటిపదార్థాలుగా మార్పు చెంది మొక్కలకు కావలసిన శక్తిని ఇస్తుంది. రాత్రి వేళల్లోమొక్కలు శ్వాసక్రియలో భాగంగా కార్బన్‌ డయాక్సైడును వదిలి ఆక్సిజన్ ‌నుపీల్చుకుంటాయి. మొక్కలను ఆహారంగా తీసుకున్నప్పుడు వాటిలోని కార్బన్‌,జీవుల శరీరంలోకి చేరుకుంటుంది. జీవులు శ్వాసించే ప్రక్రియలో ఆక్సిజన్‌నుపీల్చుకుని కార్బన్‌ డయాక్సైడును వ్యర్థ పదార్థ రూపంలో వాతావరణంలోకివదులుతాయి. జీవుల విసర్జనల్లోని కార్బన్‌ కూడా వాతావరణంలో కలుస్తుంది.అలాగే సముద్రం లోని నీటిలో కార్బన్‌ డయాక్సైడు కొంతమేర కరిగిపోగా కొంత ఆవిరై గాలిలోకి చేరుతుంది. మరికొంత సముద్ర ప్రాణులు స్వీకరిస్తాయి.జలచరాలు చనిపోయినప్పుడు వాటి అవశేషాల్లో కార్బన్‌ నిక్షిప్తమై ఉంటుంది.మొక్కలు, జంతువులు చనిపోయినప్పుడు కార్బన్‌ డయాక్సైడు విడుదలఅవుతుంది. మొక్కల్లో ఉండే కార్బన్‌ బొగ్గు, సహజవాయువు, పెట్రోలు లాంటిఇంధనాల్లో ఉండడం వల్ల వాటిని మండించినప్పుడు కూడా కార్బన్‌ డయాక్సైడులోనికార్బన్‌ వాతావరణంలోకి చేరుకుంటుంది. ఈ మొత్తం వలయాన్నే కర్బన ఆవృతంఅంటారు.
మూలాలు
వర్గం:రసాయన శాస్త్రము వర్గం:పర్యావరణము
ఆనెస్ట్ రోగ్
thumb|ఎల్.వి.ప్రసాద్ హెచ్‌.ఎమ్‌.రెడ్డి 1942లో ఎల్‌.వి.ప్రసాద్‌ ముఖ్య పాత్రధారిగా తీసిన సినిమాకి 'ఆనెస్ట్‌ రోగ్‌' అని పెట్టి తరువాత 'సత్యమే జయం' అనీ, 'ఘరానా దొంగ' అనీ తెలుగు పేర్లు పెట్టారు.
లెడ్(II) నైట్రేట్
లెడ్ (II) నైట్రేట్ ఒక అసేంద్రియ సమ్మేళనం. దీని రసాయన ఫార్ములా Pb(NO3)2. ఇది రంగులేని స్ఫటిక లేదా తెల్లని పొడి రూపంలో ఉంటుంది. ఇతర లెడ్ (II) లవణాల వలె కాకుండా ఇది నీటిలో కరుగుతుంది. ఇది మధ్య యుగం నుండి ఇది "ప్లంబ్ డల్సిస్"గా పరిచితమైన పదార్థం. దీని ఉత్పత్తిని తక్కువ స్థాయిలో లోహ లెడ్తో గానీ లేదా నత్రికామ్లం లోని లెడ్ ఆక్సైడ్ తో గానీ తయారుచేస్తారు. దీనిని ఇతర లెడ్ సమ్మేళనాల తయారీ కొరకు ఉపయోగిస్తారు. 19వ శతాబ్దంలో లెడ్ (II) నైట్రేట్ ను వాణిజ్య పరంగా యూరోప్, అమెరికా సంయుక్త రాష్ట్రాలలో ఉత్పత్తి చేయడం ప్రారంభించారు. చారిత్రాత్మకంగా దీని ప్రధాన ఉపయోగం, లెడ్ పెయింట్స్ కొరకు ఉపయోగించే వర్ణద్రవ్యాలను ఉత్పత్తి చేయడం. కానీ తక్కువ విషపూరితమైన లెడ్ నైట్రేట్ ఆధారిత రంగుల స్థానంలో టైటానియం ఆక్సైడ్ ద్వారా తయారుచేయబడిన రంగులు భర్తీ చేయబడినవి. ఇతర ప్రారిశ్రామిక ఉపయోగాలలో నైలాన్, పాలిస్టర్ లలో ఉష్ణ స్థిరీకరణ, ఫోటో ధర్మోగ్రాఫిక్ కాగితాలపై వాడే పూత ముఖ్యమైనవి. 2000 సంవత్సరం నుండి లెడ్ (II) నైట్రేట్ ను గోల్డ్ సైనైడేషన్ ప్రక్రియకు ఉపయోగిస్తున్నారు.
లెడ్ (II) నైట్రేట్ విషపూరితమైనది, ఆక్సీకరన కారకం, ఇంటర్నేషనల్ ఏజన్సీ ఫర్ రీసెర్చ్ ఆన్ కేన్సర్ సంస్థచే "బహుశా మానవులకు క్యాన్సర్ కారకము"గా వర్గీకరింపబడింది. పర్యవసానంగా, దీనిని పీల్చుకోవడం, ఇంజెక్షన్ చేసుకోవడం, చర్మ సంబంధాన్ని నివారించడానికి తగిన జాగ్రత్తలు తీసుకోవాలి. ప్రమాదకర స్వభావం కారణంగా, లెడ్ (II) నైట్రేట్ యొక్క పరిమిత అనువర్తనాలు పరిశీలనలో ఉన్నాయి.
చరిత్ర
1957 లో జర్మన్ రసవాద శాస్త్రవేత్త ఆండ్రియస్ లిబావిస్ మొట్టమొదట ఈ సమ్మేళనాన్ని గురించి వివరించాడు. దాని రుచి కారణంగా దీనిని మధ్య యుగంలో "ఫంబ్ డక్లిస్", "కాల్క్స్ ప్లంబ్ డక్లిస్"గా పిలుస్తారు. దీని అర్థం "స్వీట్ లెడ్". అయినప్పటికీ తరువాత శతాబ్దాలలో దీని వాస్తవ ధర్మాలు అర్థం కానందువల్ల దీని చిటపటలాడే గుణం కారణంగా దీనిని అగ్గిపుల్లలు, లెడ్ అజైజ్ వంటి ప్రత్యేక ప్రేలుడు పదార్థాల తయారీకి ఉపయోగించేవారు. దీని ఉత్పత్తి ప్రక్రియ ఇంకా రసాయనికంగా సూటిగా ఉంటుంది, ఆక్వా ఫోర్టిస్ (నైట్రిక్ యాసిడ్) లో ప్రధానంగా కరిగించుట, తరువాత అవక్షేపణను పెంచుతుంది. అయినప్పటికీ, ఈ ఉత్పత్తి చాలా శతాబ్దాల పాటు తక్కువ స్థాయిలో ఉంది, ఇతర ప్రధాన మిశ్రమాల తయారీకి వాడే ముడి పదార్థంగా లెడ్ (II) నైట్రేట్ యొక్క వాణిజ్య ఉత్పత్తి 1835 వరకు నివేదించబడలేదు. 1974 లో, పిగ్మెంట్లు (వర్ణద్రవ్యాలు), గాసోలిన్ సంకలితాలను మినహాయించి 642 టన్నుల లెడ్ సమ్మేళనాలను యునైటెడ్ స్టేట్స్ వినియోగించింది.
నిర్మాణం
ఎడమ|thumb|265x265px|Crystal structure [111] plane దీని స్పటికనిర్మాణాన్ని న్యూట్రాన్ వివర్తనం ద్వారా నిర్ణయించవచ్చును. ఈ సమ్మేళనం ఘన వ్యవస్థలో స్పటికీకరణం చెందుతుంది. ఇందులో లెడ్ పరమాణువులు ముఖ మధ్య ఘన (ఫేస్ సెంట్రెడ్ క్యూబిక్) వ్యవస్థలో అమరి ఉంటాయి. దీని యొక్క స్పెస్ గ్రూపు Pa3undefined (బ్రావయిస్ లాటిస్ పద్ధతి). ఈ ఘనాకార నిర్మాణానికి ప్రతీ భుజం 784 పికోమీటర్లు ఉంటుంది.
ఈ లెడ్ నైట్రేట్ యొక్క స్ఫటిక నిర్మాణంలో పరిశోధనా ఆసక్తి కృత్రిమ ఉష్ణోగ్రతల వద్ద స్ఫటిక లాటిస్ లోపల నైట్రేట్ సమూహాల యొక్క స్వేచ్ఛా అంతర్గత భ్రమణాలపై ఆధారపడి ఉంటుంది.
తయారీ, ఉత్పత్తి
లెడ్ (II) నైట్రేట్ ను నైట్రిక్ ఆమ్లం యొక్క జలద్రావనంలో లోహ లెడ్ (సీసం) ను కరిగించడం వలన తయారుచేయవచ్చు. సాధారణంగా లెడ్ ఆక్సైడ్ ను నత్రికామ్లములో కరిగించడం వలన లెడ్ నైట్రేట్ ను తయారుచేయవచ్చు. ఏ సందర్భంలోనైనా, గాఢ నత్రికామ్లం ద్రావణిగా ఉన్నందువల్ల, క్రియాజన్యమైన ద్రావణంలో నైట్రేట్ అయాన్లు ఉండటం వల్ల, అనార్థ్ర లెడ్ నైట్రేట్ స్ఫటికాలు కామన్ అయాన్ ఫలితంగా ఆకశ్మికంగా ఏర్పడతాయి.
చాలా వాణిజ్యపరంగా లభించే లెడ్ (II) నైట్రేట్, ప్రయోగశాల-స్థాయి పదార్థం, తదనుగుణంగా ఉత్పత్తి అవుతుంది లెడ్, లెడ్ సమ్మేళనాల ఉత్పత్తిదారుల ద్వారా ఈ లెడ్ నైట్రేట్ 25 కిలోగ్రాముల సంచుల నుండి 1000 కిలోగ్రాముల సంచుల వరకు సరఫరా చేయబడుతుంది. అంతకన్నా ఎక్కువ స్థాయి ఉత్పత్తి జరుగుట గురించి వివరాలు లేవు.
లెడ్ కలిగిన వ్యర్థాల యొక్క నైట్రికామ్లం కలిసే విధానంలో, ఉదా: లెడ్ శుద్ధి చేయునపుడు వెలువడిన లెడ్-బిస్మత్ వ్యర్థాలు, లెడ్ నైట్రేట్ యొక్క మలిన ద్రావణాలు ఉత్పన్నాలుగా తయారవుతాయి. ఈ ద్రావణాలు బంగారం యొక్క సైనైడేషన్ ప్రక్రియకు ఉపయోగపడతాయని నివేదికలున్నాయి.
చర్యలు
లెడ్ (II) అసిటేట్ కాకుండా, లెడ్ (II) నైట్రేట్ మాత్రమే సాధారణ కరిగే ప్రధాన సమ్మేళనం. లెడ్ నైట్రేట్ నీటిలో కరిగి రంగులేని, స్పష్టమైన ద్రావణాన్నిస్తుంది. అయానిక పదార్థంగా లెడ్ నైట్రేట్ అయాన్లుగా విడిపోతుంది.
లెడ్ నైట్రేట్ కు గాఢ సోడియం హైడ్రాక్సైడ్ ద్రావణం కలిపినపుడు, క్షార నైట్రేట్లు ఏర్పడతాయి. సగం సమతాస్థితి బిందువు వద్ద Pb(NO3)2·Pb(OH)2 ఆధిక్యంలో ఉంటాయి. ఆ బిందువు తరువాత Pb(NO3)2·5Pb(OH)2 ఏర్పడుతుంది. pH 12 గా గల సాధారణ Pb(OH)2 ఏర్పడదు.
ఆక్సీకరణం, వియోగం
లెడ్ నైట్రేట్ ఆక్సీకరణ కారకం. దాని చర్య ఆధారంగా ఇది Pb2+(aq) అయాన్లను ఏర్పరచగలదు. ఇది ప్రామాణిక క్షయకరణ పొటెన్షియల్ (E0) of −0.125 V, లేదా నైట్రేట్ అయాన్, ఆమ్ల ప్రభావంలో E0 of +0.956 V. కలిగి ఉంటుంది. లెడ్ (II) తటస్థ జల ద్రావణంగా పనిచేస్తున్నప్పుడు అధిక ఉష్ణోగ్రత లేదా ఆమ్ల ప్రభావం వల్ల నైట్రేట్ పనిచేస్తుంది.
లెడ్ నైట్రేట్ ను వేడి చేసినపుడు ఆ స్ఫటికాలు వియోగం చెంది లెడ్ ఆక్సైడ్, ఆక్సిజన్, నైట్రోజన్ డై ఆక్సైడ్ ఏర్పడతాయి. అందువలన ఈ ధర్మంవల్ల కొన్ని సార్లు ఫైర్ వర్క్స్ వంటి పైరోటెక్నిక్స్ కు లెడ్ నైట్రేట్ ను ఉపయోగిస్తారు.
ద్రావణీయత
లెడ్ (II) నైట్రేట్ నీటిలో కరుగుతుంది కానీ నైట్రిక్ ఆమ్లంలో కరుగదు. .
అనువర్తనాలు
సేంద్రియ రసాయన శాస్త్రంలో లెడ్ నైట్రేట్ అనేది ఆక్సీకరణిగా ఉపయోగపడుతుంది. ఉదాహరణకు సొమ్మెలెట్ చర్యలలో బెంజైలిక్ హాలైడ్స్ ను ఆల్డిహైడ్ గా మార్చుటకు ఆక్సీకరణం చెందించుట.
బయటి లింకులు
వర్గం:లెడ్ సమ్మేళనాలు వర్గం:ఈ వారం వ్యాసాలు
నోక్‌లాక్ జిల్లా
నోక్‌లాక్ జిల్లా, నాగాలాండ్ రాష్ట్రంలోని ఒక జిల్లా. 2017, డిసెంబరు 21న రాష్ట్ర 12వ జిల్లాగా ఏర్పడింది. ఈ జిల్లా ప్రధాన కార్యాలయం నోక్‌లాక్ పట్టణంలో ఉంది. ఇది కొండ ప్రాంతంలో విశాలమైన అడవులతో ఉంది.
చరిత్ర
తుఏన్‌సాంగ్ జిల్లా లో ఉపవిభాగంగా ఉన్న నోక్‌లాక్ ప్రాంతం 2017, డిసెంబరు 21న నాగాలాండ్ 12వ జిల్లాగా ఏర్పడింది. నోక్‌లాక్ ఉపవిభాగంలో నోక్‌లాక్, తోనోక్న్యు, నోఖు, పాన్సో, చింగ్మీ అనే ఐదు పరిపాలన పరిధిలు ఉన్నాయి. నోక్‌లాక్, పాన్సో పట్టణాల్లో పోలీస్ స్టేషన్లు, తోనోక్న్యు వద్ద ఒక పోలీసు కేంద్రం ఉన్నాయి. నోక్‌లాక్ జిల్లాలో రెండు గ్రామీణాభివృద్ధి బ్లాక్‌లు (ఆర్‌డి బ్లాక్‌లు) ఉన్నాయి.
జనాభా
2011 భారత జనాభా లెక్కల ప్రకారం, నోక్‌లాక్ పట్టణంలో 19,507 జనాభా ఉంది. ఈ మొత్తం జనాభాలో సుమారు 52% మంది పురుషులు, 48% మంది స్త్రీలు ఉన్నారు. ఇందులో 98% మంది షెడ్యూల్డ్ తెగలవారు ఉన్నారు. పట్టణ అక్షరాస్యత రేటు 77% గా ఉండగా, ఇందులో 79% మంది పురుషులు, 74% మంది స్త్రీలు ఉన్నారు. ఇక్కడివాళ్ళలో ఎక్కువమంది ఖిమ్నియుంగన్ తెగకు చెందినవారు ఉన్నారు.
మతం
ఇక్కడి ప్రజలలో 98.5% మంది క్రైస్తవ మతానికి చెందినవారు ఉన్నారు. ఇతరులలో హిందూమతానికి చెందినవారు 0.7% మంది, ఇస్లాంమతానికి చెందినవారు 0.5% మంది, బౌద్ధమతానికి చెందినవారు 0.2% మంది, మరికొంత మంది సిక్కుమతానికి చెందినవారు ఉన్నారు.
పట్టణాలు, గ్రామాలు
2011 భారత జనాభా లెక్కల ప్రకారం, ఈ ఉపవిభాగం 39 గ్రామాలను కలిగివుండి, నాలుగు అడ్మిన్ పరిధిలో విస్తరించి ఉంది.
ఇతర లంకెలు
వర్గం:నాగాలాండ్ జిల్లాలు
కార్తీక శుద్ధ నవమి
కార్తీక శుద్ధ నవమి అనగా కార్తీక మాసములో శుక్ల పక్షము నందు నవమి తిథి కలిగిన 9వ రోజు.
జననాలు
2007
మరణాలు
thumb|149x149px|బెల్లంకొండ రామరాయ కవీంద్రుడు
టి.కిషన్‌రావు
వృత్తి జీవితం
కిషన్‌రావు భువనగిరి లోని శ్రీలక్ష్మీనర్సింహాస్వామి డిగ్రీ కాలేజీలో 1974 నుండి 1984 వరకు తెలుగు లెక్చరర్‌గా పనిచేశాడు. ఆయన 1984 నుండి 1991 వరకు ఉస్మానియా యూనివర్సిటీ లో అకడమిక్‌ ఆడిట్‌ సెల్‌లో డిప్యూటీ డైరెక్టర్‌గా, 1991 నుండి 2011 వరకు ఉస్మానియాలో తెలుగు డిపార్ట్‌మెంట్‌లో ప్రొఫెసర్‌గా విధులు నిర్వహించాడు. ఆయన 2006 నుండి 2008 వరకు ఉస్మానియా తెలుగు డిపార్ట్‌మెంట్‌లో బోర్డు ఆఫ్‌ స్టడీస్‌ చైర్మన్‌గా, తెలుగు శాఖలో అధ్యక్షుడిగా (హెడ్‌ ఆఫ్‌ ది డిపార్ట్‌మెంట్‌) విధులు నిర్వహించాడు. టి.కిషన్‌రావు 2008లో ఉద్యోగ విరమణ పొందాడు.
మూలాలు
వర్గం:వరంగల్లు జిల్లా వ్యక్తులు వర్గం:ఉస్మానియా విశ్వవిద్యాలయం పూర్వ విద్యార్ధులు
కృష్ణ వ్రింద విహారి
కృష్ణ వ్రింద విహారి 2022లో విడుదల కానున్న రొమాంటిక్ కామెడీ ఎంటర్‌టైనర్‌ తెలుగు సినిమా. శంకర్‌ ప్రసాద్‌ మూల్పూరి సమర్పణలో ఐరా క్రియేషన్స్‌ బ్యానర్‌పై ఉషా మూల్పూరి నిర్మించిన ఈ సినిమాకు అనీష్‌ ఆర్‌. కృష్ణ దర్శకత్వం వహించాడు. నాగ శౌర్య, షెర్లీ సెటియా, రాధిక, వెన్నెల కిశోర్ ప్రధాన పాత్రల్లో నటించిన ఈ సినిమా ఫస్ట్‌లుక్‌ను జనవరి 22న విడుదల చేసి,  టీజర్‌ను మార్చి 27న విడుదల చేశారు. కృష్ణ వ్రింద విహారి 2022 సెప్టెంబర్ 23న థియేటర్లలో విడుదలై, 2022 సెప్టెంబర్ 30న నెట్‌ఫ్లిక్స్ ఓటీటీలో విడుదలైంది.
కథ
కృష్ణాచారి(నాగశౌర్య)ది సంప్రదాయ బ్రాహ్మణ కుటుంబం. కృష్ణ తల్లి అమృతవల్లి (రాధిక శరత్ కుమార్) ఆచార, సంప్రాదాయాల విషయంలో చాలా క‌చ్చితంగా వుంటుంది. కృష్ణకి హైదరాబాద్ లో ఉద్యోగం వస్తుంది. ఉద్యోగంలో చేరిన మొదటి రోజే తన టీమ్ లీడర్ వ్రింద (షర్లీ)ని చూసి ప్రేమలో పడిపోతాడు. కృష్ణ తన ప్రేమ గురించి వ్రిందకి తెలపగా కృష్ణ ప్రేమని అంగీకరిస్తుంది. కానీ వ్రింద ఒక సమస్యతో బాధపడుతూ కృష్ణ ప్రేమకు తిరస్కరిస్తుంది. వ్రింద చెప్పిన సమస్య ఏమిటి? ఆమె ప్రేమ కోసం కృష్ణ ఏం చేశాడు ? చివరికి వాళ్ళిద్దరూ కలుస్తారా? విడిపోతారా? అనేదే మిగతా సినిమా కథ.
వర్ష బొల్లమ్మ
వర్ష బొల్లమ్మ తెలుగు, తమిళ, మలయాళ చలనచిత్ర నటి. 2015లో తమిళంలో వచ్చిన సతురన్ సినిమాలో తొలిసారిగా నటించిన వర్ష, 2019లో వచ్చిన చూసి చూడంగానే సినిమాతో తెలుగు సినిమారంగంలోకి అడుగుపెట్టింది.
జీవిత విషయాలు
వర్ష 1995, జూలై 30న పొదిల్లి కోటేశ్వర్, శాంతి మొన్నమ్మ దంపతులకు కర్ణాటకలోని కొడగులో జన్మించింది. బెంగళూరులోని మౌంట్ కార్మెల్ కాలేజ్ ఆటోనోమౌస్ కళాశాలో మైక్రోబయాలజీ పూర్తిచేసింది.
సినిమారంగం
చిన్నప్పట్నుంచే నటనపై ఆసక్తి ఉన్న వర్ష ప్రారంభంలో రాజా రాణిలోని నజ్రియా నజీమ్ డైలాగ్స్ డబ్స్మాష్ వీడియోలతో గుర్తింపు పొందింది. వర్ష కూడా నజ్రియా మాదిరిగా ఉంటుంది. వర్ష విజిల్ (2019) సినిమాలో ఫుట్‌బాల్ ప్లేయర్‌గా చూసీ చూడంగానే సినిమాలో డ్రమ్మర్‌ అండ్‌ మ్యూజిక్‌ డైరెక్టర్‌గా నటించింది. వర్ష ఆనంద్ దేవరకొండ తో నటించిన మిడిల్ క్లాస్ మెలోడీస్ చిత్రం అమెజాన్ ప్రైమ్ లో విడుదలయింది.
ఇతర లంకెలు
వర్గం:1995 జననాలు వర్గం:తెలుగు సినిమా నటీమణులు వర్గం:తమిళ సినిమా నటీమణులు వర్గం:మలయాళ సినిమా నటీమణులు వర్గం:జీవిస్తున్న ప్రజలు వర్గం:కర్ణాటక మహిళలు
విష్ణువర్ధనుడు
విష్ణువర్ధనుడు (ವಿಷ್ಣುವರ್ಧನ) (సా.శ. 1108–1152) హోయసల వంశానికి చెందిన ఒక రాజు. ఈ రాజ్యం ప్రస్తుతం కర్ణాటక రాష్ట్రంలో ఉంది. ఈయన తన అన్న ఒకటవ వీర బల్లాల సా.శ. 1108 లో మరణించిన తరువాత సింహాసనాన్ని అధిష్టించాడు. మొదట్లో జైనమతాన్ని అనుసరించే వాడు. అప్పుడు ఆయనను బిత్తిదేవుడు అని పిలిచేవారు. తరువాత రామానుజాచార్యుల ప్రభావంతో హిందూ మతంలోకి మారి విష్ణువర్ధనుడనే పేరుతో చలామణి అయ్యాడు. విష్ణు వర్ధనుడు దక్షిణ భారతదేశంలో స్వతంత్ర హోయసాల సామ్రాజ్యం స్థాపించడానికి తన చక్రవర్తి, పశ్చిమ చాళుక్య రాజైన నాలుగో విక్రమాదిత్యుడిపైనా, దక్షిణాన ఉన్న చోళ సామ్రాజ్యం పైన అనేక దండయాత్రలు చేశాడు. తలకాడు యుద్ధంలో చోళుల నుంచి గంగావతి (ప్రస్తుతం దక్షిణ కర్ణాటక) లోని కొన్ని ప్రాంతాలను, నోలంబావడి లోని కొన్ని ప్రాంతాలను తన రాజ్యంలో కలుపుకున్నాడు.
విష్ణువర్ధనుడి పరిపాలనలోనే హోయసాలుల కన్నడ సాహిత్యం బాగా వ్యాప్తి చెందింది. గణితవేత్తయైన రాజాదిత్యుడు వ్యవహార గణితం, లీలావతి అనే గణిత గ్రంథాలను రచించాడు. ఇ.పి. రైస్ అనే చరిత్రకారుని అభిప్రాయం ప్రకారం నాగచంద్ర అనే మహాకవి కన్నడంలో రామాయణం యొక్క విస్తృత రూపమైన రామచంద్ర చరిత పురాణం, జైన తీర్థంకరుడి పై మల్లినాథ పురాణం లాంటి రచనలు చేసినపుడు విష్ణువర్థనుని ఆస్థానంలోనే ఉన్నాడు.
దక్షిణ ప్రాంతాలలో యుద్ధాలు
విష్ణువర్ధన తన అన్నయ్య మొదటి వీర బల్లాలా పాలనలో గంగావాడిలోని కొన్ని ప్రాంతాలకు రాజప్రతినిధిగా ఉన్నారు. హొయసల సింహాసనాన్ని అధిరోహించిన తరువాత. ఆయన సి సా.శ..1116 లో గంగావాడి ఆక్రమిత చోళ భూభాగాలను స్వాధీనం చేసుకోవడం ఆయన మొదటి ప్రధాన విజయంగా భావించబడుతుంది. చరిత్రకారుడు కామతు అభిప్రాయం ఆధారంగా అసంతృప్తి చెందిన చోళ రాజప్రతినిధి అడిగైమాను విష్ణువర్ధనుడి ఆక్రమణలో సహాయం చేసి ఉండవచ్చు అని భావిస్తున్నారు. మతపరంగా వైష్ణవ హిందువు కావడంతో చోళ రాజప్రతినిధి పట్ల రాజు మొదటి కులోత్తుంగ చోళుడు ఆదరంగా ప్రవర్తించకుండా ఉండి ఉండవచ్చు. కానీ శాస్త్రి విష్ణువర్ధనుడు తన మద్దతు పొందే ముందు అడిగైమానును తనవైపు సామర్ధ్యంగా తిప్పుకున్నాడని పేర్కొన్నాడు. సి సా.శ..1117 నాటికి విష్ణువర్ధనుడు నీలగిరి ప్రాంతంలోని ఇతర పాలకులైన చెంగల్వాలు, కొంగల్వాలు, (చరిత్రకారుడు డెరెటు అభిప్రాయం ఆధారంగా కొంగల్వా యువరాణి చందలదేవిని వివాహం చేసుకున్నాడు), నిదుగళు చోళ పాలకుడు ఇరుక్కవేలాను ఓడించాడు. కామతు అభిప్రాయం ఆధారంగా విష్ణువర్ధనుడి దళాలు కంచి వరకు వెళ్ళాయి. నోలంబవాడి నోలంబాలు, బనావాసి, గోవా కడంబాలు (రెండవ జయకేసి పాలన), ఉచ్చంగి పాండ్యాలు (తుంగభద్ర సమీపంలో పాలకుల చిన్న రాజవంశం), తులునాడు అలుపాలు, హోసగుండ సంతారాలు కప్పం అర్పించి విష్ణువర్ధనుడి ఆధిపత్యాన్ని అంగీకరించవలసిన పరిస్థితి ఎదురైంది. ఈ కాలానికి చెందిన హొయసల శాసనాలు విష్ణువర్ధనుడు నీలగిరిని జయించడాన్ని గమనించవచ్చు. చమరాజనగర శాసనం ఆయన సైన్యాలు నీలా పర్వతాలను దాటిన ఆయనను "కేరళ మాస్టరు"గా ప్రకటిస్తున్న వివరాలను ఇస్తుంది. చరిత్రకారులు చోప్రా, రవీంద్రను, సుబ్రమణియన్ల అభిప్రాయం ఆధారంగా చోళుల మీద విజయం సాధించిన తరువాత కాంచీలో తాత్కాలికంగా గడిపినట్లు ఇతర నమోదిత వ్రాతపూర్వక ఆధారాలు పేర్కొన్నాయి. చోళ సామ్రాజ్యానికి అంతరాయం కలిగించడానికి విష్ణువర్ధనుడు కూడా కొంత కారణంగా ఉన్నాడు. ఈ విజయాలతో విష్ణువర్ధనుడు తలకాడుకొండ ("లార్డు ఆఫ్ తలాకాడు), నోలంబవాడి గోండా (" లార్డు ఆఫ్ ది నోలంబాసు ") అనే బిరుదులను స్వీకరించారు.
కల్యాణి చాళుక్యులతో యుద్ధాలు
దక్షిణాదిలో అతని విజయాల తరువాత విష్ణువర్ధన తన అధిపతి, గొప్ప పశ్చిమ చాళుక్య రాజు 6 వ విక్రమాదిత్య నుండి విముక్తి పొందాలనే ఉద్దేశ్యంతో వేగంగా ఉత్తరం వైపు తిరిగాడు. C.క్రీ.పూ 1117 - c.1120 మధ్య, విష్ణువర్ధనుడు కన్నెగళ (c.క్రీ.పూ.1118) వద్ద చాళుక్య సైన్యాలతో విజయవంతంగా వ్యవహరించాడు. హనగలు వద్ద ఒక వ్యూహాత్మక కోటను ఆక్రమించాడు. హాలూరు (c.క్రీ.పూ1120) వద్ద చాళుక్య సైనికాధికారి బొప్పన్నను ఓడించాడు. బనావాసి, హుమాచా ప్రాంతాల మీద తన నియంత్రణను విస్తరించాడు. C.క్రీ.పూ.1122 నాటికి ఆయన కృష్ణ నదికి చేరుకున్నాడు. ఇక్కడ ఆయన చాళుక్య చక్రవర్తికి విధేయుడైన సైనికాధికారి అయిన శక్తివంతమైన సిండా అధిపతి అచుగి చేతిలో ఓడిపోయాడు. విష్ణువర్ధనుడి ప్రస్తుతానికి చాళుక్య సింహాసనానికి లొంగిపోవలసిన అవసరం ఏర్పడింది. కానీ ఆయన ఎక్కువ కాలం చాళుక్యులకు లొంగి ఉండలేదు. ఆరవ వికార్మాదిత్య మరణం తరువాత హొయసల చక్రవర్తి హనగలు, ఉచ్చాంగి, బంకాపురాలను c.సా.శ.1140 నాటికి తిరిగి స్వాధీనం చేసుకుని తుంగభద్ర నదికి ఉత్తరాన లక్కుండి వరకు వెళ్ళాడు. చరిత్రకారుడు మజుందారు కృష్ణ నది ప్రాంతంలో విష్ణువర్ధనుడి నియంత్రిత ప్రాంతాలను c.సా.శ.1131 లో కూడా పేర్కొన్నాడు. చాళుక్యులకు నామమాత్రంగా లొంగి ఉన్నప్పటికీ సార్వభౌమత్వానికి చిహ్నంగా ప్రతిష్టాత్మక " తులపురుష " వేడుకను ప్రదర్శించాడు. విష్ణువర్ధనుడి మరణించిన సంవత్సరంలో చరిత్రకారులు విభజించబడ్డారు. శాస్త్రి, ఎస్.కె. అయ్యంగారు, దేశాయి విష్ణువర్ధనుడు సి. సా.శ. 1152 లో మరణించారని అభిప్రాయపడ్డారు. సి. సా.శ. 1145 యల్లాదహల్లి వ్రాతపూర్వక ఆధారాలు తన కుమారుడు మొదటి నరసింహ హొయసల చక్రవర్తిగా ప్రకటించినందున విష్ణువర్ధనుడు కొద్దిసేపటి క్రితం మరణించినట్లు ఆధారాలు ఉన్నాయని కామతు పేర్కొన్నాడు.
నిర్మాణకళా వారసత్వం
విష్ణువర్ధనుడు నిర్మాణకళాకారుడు. చోళులకు వ్యతిరేకంగా తన విజయోత్సవాన్ని జరుపుకునేందుకు ఆయన తలాకాడు వద్ద కీర్తి నారాయణ ఆలయాన్ని బేలూరు వద్ద అద్భుతమైన విజయనారాయణ ఆలయాన్ని (చెన్నకేశవ ఆలయం అని కూడా పిలుస్తారు, దీనిని హిందూ దేవుడు విష్ణువుకు అంకితం చేశారు) నిర్మించారు. అదే సమయంలో బేలూరు వద్ద ఉన్న ఆలయం కంటే ఎక్కువ అలంకరించబడిన, హిందూ దేవుడు శివుడికి అంకితం చేయబడిన హొయసలేశ్వర ఆలయం పవిత్రం చేయబడింది. బేలూరు, హలేబీడు దేవాలయాలు ప్రతిపాదిత యునెస్కో ప్రపంచ వారసత్వ ప్రదేశాలుగా గుర్తించబడ్డాయి. చెన్నకేశవ ఆలయ సముదాయంలో విష్ణువర్ధనుడి ప్రసిద్ధ రాణి శాంతలాదేవి నిర్మించిన చిన్న ఇంకా అలంకరించబడిన కప్పే చెన్నిగరయ ఆలయం ఉంది.
మూలాలు
వర్గం:మహారాజులు వర్గం:భారతదేశ చరిత్ర
మాఘ బహుళ అమావాస్య
మాఘ బహుళ అమావాస్య అనగా మాఘమాసములో కృష్ణ పక్షము నందు అమావాస్య కలిగిన 30వ రోజు.
జననాలు
2007
మరణాలు
2007
బయటి లింకులు
వర్గం:మాఘమాసము
బోల్ పూర్ లోక్‌సభ నియోజకవర్గం
బోల్ పూర్ లోక్‌సభ నియోజకవర్గం పశ్చిమ బెంగాల్ రాష్ట్రంలోని లోక్‌సభ స్థానం. బోల్పూర్ లోక్‌సభ నియోజకవర్గంలోని నాలుగు అసెంబ్లీ స్థానాలు బీర్భూమ్ జిల్లాలో, మూడు బర్ధమాన్ జిల్లాలో ఉన్నాయి. ఈ నియోజకవర్గం 2004 వరకు జనరల్ సీటుగా, 2009 సాధారణ ఎన్నికల నుండి ఎస్సీ రిజర్వ్ చేయబడింది.
మూలాలు
వర్గం:పశ్చిమ బెంగాల్ లోక్‌సభ నియోజకవర్గాలు
తెలుగోడు
తెలుగోడు, 1998 ఫిబ్రవరి 13న విడుదలైన తెలుగు చలనచిత్రం. బాబూ మూవీ ఆర్ట్స్ బ్యానరులో ముదిలి బాబురావు నిర్మాణ సారధ్యంలో సంజీవి ముదిలి దర్శకత్వం వహించిన ఈ చిత్రంలో ఆర్. నారాయణమూర్తి, ఇందు, రామిరెడ్డి, సుత్తివేలు తదితరులు నటించగా, వందేమాతరం శ్రీనివాస్ సంగీతం అందించాడు.
పాటలు
ఈ సినిమాకు వందేమాతరం శ్రీనివాస్ సంగీతం అందించాడు. సుద్దాల అశోక్ తేజ, గోరటి వెంకన్న, గూడ అంజయ్య, గుండవరపు సుబ్బారావు పాటలు రాశారు. వందేమాతరం శ్రీనివాస్, నాగూర్ బాబు, స్వర్ణలత, కె.ఎస్. చిత్ర, నశీమ పాటలు పాడారు.
ఇతర లంకెలు
వర్గం:1998 తెలుగు సినిమాలు వర్గం:తెలుగు సందేశాత్మక చిత్రాలు వర్గం:వందేమాతరం శ్రీనివాస్ సంగీతం అందించిన చిత్రాలు వర్గం:కాకరాల నటించిన సినిమాలు
గణేష్ శంకర్ విద్యార్థి
గణేష్ శంకర్ విద్యార్థి (26 అక్టోబర్ 1890 – 25 మార్చి 1931) ఒక భారతీయ పాత్రికేయుడు, భారత జాతీయ కాంగ్రెస్ నాయకుడు, భారత జాతీయోద్యమ కార్యకర్త.ఇతడు సహాయ నిరాకరణోద్యమంలో ప్రముఖ పాత్ర వహించాడు. స్వాతంత్ర్యోద్యమంలో పాల్గొన్నాడు. విక్టర్ హ్యూగో నవల "నైంటీ త్రీ"ని అనువదించాడు. ఇతడు ముఖ్యంగా హిందీ వార్తాపత్రిక "ప్రతాప్" వ్యవస్థాపక సంపాదకుడిగా సుపరిచితుడు.
జీవిత విశేషాలు
ఇతడు ఫతేపూర్ జిల్లా హాథ్‌గావ్ అనే గ్రామంలో ఒక క్షత్రియ కుటుంబంలో జన్మించాడు. ఇతని తండ్రి జయనారాయణ్ మంగోలి అనే గ్రామంలో ఒక మాధ్యమిక పాఠశాలలో ఉపాధ్యాయుడిగా పనిచేసేవాడు. తన తండ్రి శిక్షణలో ప్రాథమిక విద్యను అభ్యసించి తర్వాత మంగోలి, విదిశలలో హైస్కూలు విద్య చదివాడు. పేదరికం వల్ల చదువును కొనసాగించలేక గుమాస్తాగా, అధ్యాపకునిగా కాన్పూరులో పనిచేశాడు. తన 16వ యేట ఇతడు తన మొదటి పుస్తకం "హమారీ ఆత్మోగ్సర్గర్త్" రచించాడు. 1909 జూన్ 4న ఇతనికి చంద్రప్రకాశ్వతితో వివాహం జరిగింది.
ఇతనికి ప్రజాజీవితం పట్ల, జర్నలిజం పట్ల ఆసక్తి కలిగివుండి జాతీయోద్యమం పట్ల ఆకర్షితుడయ్యాడు. విప్లవ భావాలను ప్రచారం చేస్తున్న కర్మయోగి, స్వరాజ్య అనే హిందీ ఉర్దూ పత్రికలకు ఇతడు పంపిణీదారుగా పనిచేస్తూ క్రమేపీ ఆ పత్రికలలో రచనలు చేయడం మొదలుపెట్టాడు. ఆ క్రమంలో ఇతడు "విద్యార్థి" అనే కలంపేరును పెట్టుకున్నాడు. ఇతడి ప్రతిభను చూసి పండిట్ మహావీర్ ప్రసాద్ ద్వివేది 1911లో ఇతడిని తన హిందీ సాహిత్య మాసపత్రిక "సరస్వతి"లో ఉప సంపాదకునిగా చేర్చుకున్నాడు. అయితే ఇతనికి సాహిత్యం కంటే వర్తమాన విషయాలు, రాజకీయాలలో ఉన్న ఆసక్తితో హిందీ రాజకీయ వారపత్రిక "అభ్యుదయ"లో ఉపసంపాదకునిగా చేరాడు.
1913లో ఇతడు కాన్పూరుకు తిరిగి వచ్చి పాత్రికేయుడిగా, స్వాతంత్ర్య సమరయోధుడిగా తన జీవితాన్ని మలుచుకున్నాడు. "ప్రతాప్" అనే విప్లవాత్మక వారపత్రికను స్థాపించి తను మరణించేవరకు 18 సంవత్సరాలపాటు నడిపాడు. ఈ పత్రిక అనతికాలంలోనే అన్నిరకాల అణచివేతలు వ్యతిరేకంగా పోరాడే పత్రికగా గుర్తింపు పొందింది. 1913లో 500 ప్రతులతో ప్రారంభమైన ఈ పత్రిక 1916 నాటికి 600 ప్రతులను ప్రచురించింది. ఈ పత్రిక ద్వారా గణేష్ శంకర్ రాయబరేలీ రైతుల పక్షాన, కాన్పూరు మిల్లు కార్మికుల పక్షాన నిలిచి ప్రభుత్వానికి వ్యతిరేకంగా పోరాడాడు. ఈ క్రమంలో ఇతడు పలుమార్లు న్యాయస్థానాలలో అభియోగాలను ఎదుర్కొని భారీ జరిమానాలను చెల్లించాడు. ఐదు సార్లు జైలుకు వెళ్ళివచ్చాడు.
1916లో లక్నోలో ఇతడు మహాత్మా గాంధీని తొలిసారి కలిసి మనస్ఫూర్తిగా జాతీయోద్యమంలో చేరాడు. 1917-18లలో హోమ్ రూల్ ఉద్యమానికి నాయకత్వం వహించాడు. కాన్పూర్ జౌళీ కార్మికుల మొదటి సమ్మెను ఇతడు ముందుకు నడిపించాడు. 1920లో ఇతడు ప్రతాప్ దినపత్రిక ఎడిషన్‌ను ఆరభించాడు. అదే ఏడాది రాయ్‌బరేలీ రైతాంగ పోరాటంలో అరెస్ట్ అయ్యి రెండేళ్ళు కఠిన కారాగారశిక్ష అనుభవించాడు. 1922లో విడుదలై ఫతేగఢ్‌లో ఒక సభలో రాజ్యద్రోహాన్ని ప్రేరేపించే విధంగా ప్రసంగించాడనే కారణంతో తిరిగి వెంటనే అరెస్టు చేశారు. 1924లో ఇతడు మొదటిసారి భగత్‌సింగ్‌తో కలిసి పోరాడాడు. భగత్‌సింగ్ ఇతనికి సన్నిహిత మిత్రుడయ్యాడు. తరువాతి కాలంలో ఇతడు చంద్రశేఖర్ అజాద్‌కు కూడా సన్నిహితుడయ్యాడు. 1925లో కాన్పూర్‌లో జరిగిన కాంగ్రెస్ సమావేశాల నిర్వహణకు పాటుపడినాడు. కాకోరి స్మారక స్థూపం నిర్మించబడిన అమరులైన వీరుల కొరకు కాకోరి షహీద్ అనే పుస్తకాన్ని రచించాడు. బిస్మిల్ రాంప్రసాద్ ఆత్మకథ ఆంగ్లేయుల కళ్ళలో పడకుండా తన ముద్రణా సంస్థలోనే దానిని చిన్న చేతిలో సరిపడే పుస్తకాన్ని ముద్రించి విడుదల చేశాడు. సేవాశ్రమాన్ని స్థాపించి, సత్యాగ్రహాన్ని ప్రోత్సాహిస్తూ హిందీ భాష ప్రచారానికి కృషి చేశాడు.
1925లో స్వరాజ్ పార్టీ తరఫున ప్రావెన్షియల్ శాసన సభలకు జరిగిన ఎన్నికలలో కాన్పూర్ నుండి శాసన సభ్యుడిగా ఎన్నికై 1929 వరకు కొనసాగాడు. 1929లో కాంగ్రెస్ పార్టీలో చేరాక తన సభ్యత్వానికి రాజీనామా చేశాడు. 1928లో ఇతడు మజ్దూర్ సభను స్థాపించి మరణించేవరకూ దాని నాయకత్వం వహించాడు. 1929లో యునైటెడ్ ప్రావిన్స్ కాంగ్రెస్ కమిటీ అధ్యక్షుడిగా నియమించ బడ్డాడు. ఆ ప్రాంతంలో సత్యాగ్రహ ఉద్యమానికి నాయకత్వం వహించాడు. ఇతడు హిందీ భాషాభిమాని కూడా. 1930లో గోరఖ్‌పూర్, న్యూఢిల్లీ లలో జరిగిన హిందీ సాహిత్య సమ్మేళనాలకు హాజరయ్యాడు. అదే సంవత్సరం తిరిగి అరెస్టయి జైలుకు వెళ్ళాడు. గాంధీ-ఇర్విన్ సంధి ప్రకారం 1931 మార్చి 9న విడుదలయ్యాడు.
కరాచీలో జరిగే కాంగ్రెస్ సమావేశాలకు హాజరు కావాలని తయారవుతుండగా అదే సమయంలో కాన్పూరులో మత ఘర్షణలు చెలరేగాయి.గణేష్ శంకర్ విద్యార్థి అల్లరి మూకల మధ్య నిలబడి వారిని వారించి వేలాది మంది అమాయకుల ప్రాణాలను కాపాడాడు. వారిలో హిందువులు, ముస్లిములు కూడా ఉన్నారు. ఈ ప్రయత్నంలో ఇతడిని ఒక అల్లరి మూక దారుణంగా పొడిచి చంపింది. అనేక కత్తిపోట్లతో ఇతని శరీరం గుర్తు పట్టలేకుండా పోవడంతో ఇతడిని శవాన్ని గుర్తుపట్టడానికి కొన్ని రోజుల సమయం పట్టింది.
మూలాలు
వర్గం:భారతీయ పాత్రికేయులు వర్గం:భారత స్వాతంత్ర్య సమర యోధులు వర్గం:ఉత్తర ప్రదేశ్ వ్యక్తులు వర్గం:భారతీయ హిందువులు వర్గం:ఉత్తర ప్రదేశ్ స్వాతంత్ర్య సమర యోధులు వర్గం:భారత తపాలా బిళ్ళపై ఉన్న ప్రముఖులు
ఫెక్
ఫెక్, నాగాలాండ్ రాష్ట్రంలోని ఫెక్ జిల్లా ముఖ్య పట్టణం, జిల్లా ప్రధాన కార్యాలయం.
జనాభా
2011 భారత జనాభా లెక్కల ప్రకారం, ఫెక్ పట్టణంలో 14,204 జనాభా ఉంది. ఇందులో 56% మంది పురుషులు, 44% మంది స్త్రీలు ఉన్నారు. పట్టణ అక్షరాస్యత రేటు 98% గా ఉంది. మొత్తం జనాభాలో 1.8% మంది 6 సంవత్సరాల కంటే తక్కువ వయస్సు గలవారు ఉన్నారు. 2001 జనాభా లెక్కల తరువాత 12,863 (10%) జనాభా పెరిగింది.
ఇక్కడ క్రైస్తవ మతానికి చెందినవారు 98% మంది, హిందూమతానికి చెందినవారు 1.3% మంది, ఇస్లాం మతానికి చెందినవారు 0.2% మంది, బౌద్ధమతానికి చెందినవారు 0.5% మంది ఉన్నారు.
వెలుపలి లంకెలు
వర్గం:నాగాలాండ్ నగరాలు, పట్టణాలు
భాద్రపద బహుళ త్రయోదశి
బాధ్రపద బహుళ త్రయోదశి అనగా బాధ్రపదమాసములో కృష్ణ పక్షము నందు త్రయోదశి తిథి కలిగిన రోజు.
జననాలు
2007
మరణాలు
2007
బయటి లింకులు
వర్గం:భాద్రపదమాసము
బాల సాహిత్యం
thumb|చందమామ పత్రిక thumb|207x207px|బాల భారతి thumb|148x148px|బాలమిత్ర బాలల సాహిత్యాన్ని నిర్వచించడం చాల క్లిష్టమైన పని. ఎందుకంటే 2 సంవత్సరాల వయస్సు నుండి 16 సంవత్సరాల వారినందరినీ బాలల కిందే పరిగణిస్తారు. భిన్న వయస్సు కల బాలలు భిన్న రకాలైన పుస్తకాలను చదువుతారు. ఉదాహరణకి 2 సంవత్సరాల పిల్లలు చిత్రపటాలు చూస్తూ భాషను నేర్చుకోవదానికి ప్రయత్నం చేస్తారు. కానీ టీనేజి పిల్లలు కాల్పనిక సాహిత్యాన్ని చదవడానికి ఇష్టపడతారు. సాధారణంగా బాలల కోసం వ్రాయబడిన, ప్రచురితమైన సాహిత్యాన్ని బాల సాహిత్యంగా నిర్వచించవచ్చు.
తెలుగు భాషలో బాలసాహిత్యం
పాల్కురికి సోమనాథుని బసవపురాణంలోని బాల్యం వర్ణనను బాలసాహిత్యంగా చెప్పవచ్చు. నాచన సోమనాథుడు, శ్రీనాథుడు, మొదలైన కవులు కూడా తమ రచనల్లో పిల్లల ఆటలు, పాటలు వర్ణించారు. సుమతి శతకం, వేమన శతకం తదితర శతకాలలో కూడా బాల సాహిత్య ఛాయలు కన్పిస్తాయి.
మహాభారతం, రామాయణం, బసవపురాణం, కేయూర బాహు చరిత్ర. పోతన భాగవతం మొదలైన గ్రంథాలలో బాలసాహిత్యం వికాసదశలు మనకు కనిపిస్తాయి. ఆధునిక తెలుగు బాల సాహిత్యానికి మూలం కాశీ మజిలీ కథలు, పంచతంత్ర కథలు. ఆధునిక యుగంలో బాల సాహిత్యం ఎన్నెన్నో మార్పులు సంతరించుకున్నది. బాలసాహిత్యం పురోగతి సాధించినది. గేయ, పద్య, గద్య, రూపాలలో బాల సాహిత్యం కన్పిస్తున్నది. చిన్నయ సూరి నీతిచంద్రికలో కథలుగా వ్రాశాడు. కందుకూరి వీరేశలింగం, వెంకటరత్నం పార్వతీశ కవులు బాలసాహిత్యాన్ని వెలువరించారు. నీతి దీపిక, నీతి కథ మంజిరి, బాల గీతావళి ఆ కోవలోకే వస్తాయి. ఆధునికంగా మర్యాదరామన్న కథలు అక్బర్ బీర్బల్ కథలు మొదలైన కథల పుస్తకాలు బహుళ ప్రచారంలో ఉన్నాయి.
కొందరు ప్రముఖ బాల సాహిత్యకారులు
మొదలైన వారు గేయాలు, కథలు, వ్యాసాలు, నాటికలు మొదలైన ప్రక్రియలలో బాలసాహిత్యాన్ని రచించారు. దాదాపు అన్ని పత్రికలలు బాలలకోసం ప్రత్యేకమైన శీర్షికలను నడుపుతున్నాయి. బాల, బాలమిత్ర, చందమామ, జాబిల్లి, బుజ్జాయి, బాలభారతి మొదలైన పత్రికలు ప్రత్యేకంగా పిల్లలకోసం వెలువడ్డాయి.
అంతర్జాలంలో
స్టోరీవీవర్ జాలస్ఖలిలో చాలా భాషలలో పిల్లల పుస్తకాలు చదువుకోవటానికి, అనువాదం చేయటానికి, కొత్తవి తయారుచేయటానికి అందుబాటులో ఉన్నాయి.
వెలుపలి లంకెలు
వర్గం:సాహిత్యం
ఎస్. సత్యమూర్తి
'''ఎస్. సత్యమూర్తి''' (ఆగస్టు 19, 1887 - మార్చి 28, 1943) కాంగ్రెస్ రాజకీయ నాయకుడు, భారత స్వాతంత్ర్య సమరయోధుడు. అతను భారత రాజకీయాల్లో ప్రజాస్వామ్యం నైతికతలో లోతుగా పాతుకుపోయాడు. తమిళనాడు కాంగ్రెస్ అభివృద్ధికి, బ్రిటీష్ ఇండియాలో జరిగిన ఎన్నికల్లో పార్టీ విజయం కోసం ఆయన కృషి చేశాడు. ఆయన చేసిన కృషికి గుర్తుగా చెన్నైలోని కాంగ్రెస్ పార్టీ తమిళనాడు ప్రధాన కార్యాలయానికి సత్యమూర్తి భవన్ అని పేరు పెట్టారు.